Statsadvokat Elsemette Cassøe har modtaget en anmeldelse mod de betjente, som valgte ikke at sende en patruljevogn ud til en kvinde i Aalborg Øst. Kvinden døde to timer senere.

Brev til Statsadvokaten En mand fra Frederiksberg, har sendt et brev til Statsadvokat Elsemette Cassøe, hvori han beder hende: - iværksætte strafferetlig efterforskning mod den/ de betjente, der på alarmcentralen 112/114 undlod at sende hjælp ud til den tilskadekomne og syge kvinde og dermed kan have gjort sig skyldig i grov tjenesteforsømmelse og dermed overtrådt straffelovens §§157 & 253. Total afmagt Kordegn Knud Jensen som hjalp kvinden på stedet, sidder tilbage med en følelse af total afmagt. Han er overbevist om, at kvinden stadig havde været i live, hvis politiet havde sørget for hurtig hjælp. Politiet erkender fejl Politiinspektør Stig Lundbo fra Nordjyllands Politi erkender, at politiet har begået en fejl. - Det er min vurdering, at politiet skulle være kørt derud med en patrulje for at se til kvinden og vurdere, om der var behov for, at hun skulle i detentionen, på sygehuset eller køres hjem, siger politiinspektøren.